מחמוד (זמר)

אלסנדרו מחמוד (באיטלקית: Alessandro Mahmoud; נולד ב-12 בספטמבר 1992), ידוע בשם הבמה שלו, מחמוד ("Mahmood"), הוא זמר-יוצר איטלקי ממוצא מצרי. הוא הפך למוקד התעניינות במסופי התרבות של כלי התקשורת באיטליה לאחר שהשתתף בעונה השישית של הגרסה האיטלקית ל-"The X Factor". זכה פעמיים בפסטיבל סן רמו, הקדם האיטלקי לתחרות הזמר של האירוויזיון: ב-2019 עם השיר "Soldi", איתו הגיע באירוויזיון 2019 למקום השני;<ref></ref><ref name="Castagneri"></ref> וב-2022, עם השיר "Brividi" בהשתתפותו של בלאנקו. באירוויזיון 2022, שנערך בטורינו, הגיע הצמד למקום השישי.<ref></ref>

לאורך הקריירה המוזיקלית שלו הוציא מחמוד שלושה אלבומי אולפן, Gioventù bruciata, Ghettolimpo ו-Nei letti degli altri שהגיעו למקום הראשון, השני בהתאמה במצעד האלבומים האיטלקי.

== שנותיו הראשונות ==
מחמוד נולד במילאנו לאב מצרי ולאם בעלת רקע משפחתי מסרדיניה. גדל בגרטוסוליו, אחד הרבעים הפריפריאליים של העיר.<ref></ref> כשהיה בן חמש התגרשו הוריו, ולאחר מכן גדל בבית אמו.<ref name="NYtimes"></ref><ref name="unionesarda"></ref>

== קריירה ==
=== 2012–2018: תחילת הקריירה, "The X Factor" ===
בשנת 2012 נבחן לעונה השישית של הגרסה האיטלקית ל-"The X Factor". הוא עבר את האודישן, ושובץ בקטגוריית הבנים בהנהגתה של סימונה ונטורה. תחילה הודח בשלב "בית השופטים", אך הוא חזר לתחרות בשלב גלגל ההצלה. הוא הגיע למקום השישי, והודח.<ref name="esckaz"></ref> לאחר עונת ה-"The X Factor" החל לעבוד בבר מקומי וללמוד בבית הספר למוזיקה. הוא התמחה בנגינה על פסנתר, בסולפג' ותורת המוזיקה. בד בבד החל לכתוב שירים כתחביב.<ref></ref> בשנת 2013 פרסם את סינגל הבכורה שלו, "Fallin 'Rain".<ref></ref>

בשנת 2016 השתתף מחמוד בפסטיבל סן רמו, הקדם האיטלקי לאירוויזיון 2016, עם השיר "Dimentica". הוא הגיע למקום הרביעי, ולא נבחר לייצג את איטליה באירוויזיון. בשנת 2017 הוציא לאור את הסינגל "Pesos". בנוסף, הוא השתתף בשירו של פאברי פיברה, "Luna".<ref></ref> בספטמבר 2018 פרסם את המיני-אלבום הראשון שלו, Gioventù bruciata. מרקו מנגוני הוציא לאור את אלבומו החמישי, Atlantico, שבו נכללו שלוש רצועות שנכתבו על ידי מחמוד, בנובמבר אותה השנה.<ref name="esckaz" />

=== 2018–2020: Gioventù bruciata, פסטיבל סן רמו ואירוויזיון 2019 ===
מחמוד מופיע על בימת [[אירוויזיון 2019]]
בדצמבר 2018 פרסמה רשות השידור האיטלקית RAI את 24 האמנים המשתתפים ב-Sanremo Giovani, תחרות מוזיקה שמטרתה לבחור שני אמנים חדשים שיתחרו בפסטיבל סן רמו לשנת 2019.<ref></ref> מחמוד הגיע למקום הראשון עם השיר "Gioventù bruciata", זכה בפרס מבקרי המוזיקה, ונבחר להשתתף במהדורה ה-69 של הסן רמו.<ref></ref><ref></ref> מאוחר יותר הוכרז כי שירו לאירוע יהיה "Soldi".<ref></ref>

מחמוד ביצע את "Soldi" לראשונה במהלך הערב הראשון של פסטיבל סן רמו, שנערך ב-5 בפברואר 2019.<ref></ref> דאריו פאיני, שותף לכתיבת השיר, ניצח על התזמורת של הפסטיבל בזמן הופעתו של מחמוד.<ref></ref> ב-8 בפברואר 2019 ביצעו מחמוד והראפר גואה גרסה חדשה לשיר במהלך הערב הרביעי של האירוע.<ref></ref> בתום סבב ההצבעה הראשון בשלב הגמר שובץ "Soldi" במקום השביעי בהצבעה הטלפונית, במקום הראשון בהצבעת חבר השופטים של RAI ובמקום השני בהצבעת השופטים של העיתונות.<ref></ref> הוא עלה לשלב התלת-קרב, והוכרז כמנצח של המהדורה ה-69 של פסטיבל סן רמו. לדברי הזמר, השיר "Soldi" (באיטלקית: "כסף") הוא שיר אוטוביוגרפי על חייו, ומספר כיצד כסף משנה את מערכת היחסים בתוך המשפחה. אביו של מחמוד נטש אותו כשהיה בן 6; מאז התחתן אביו ארבע פעמים נוספות, כשהוא משאיר את ילדיו לבדם בעולם. המילים בערבית בשיר "Waladi waladi habibi ta'aleena" ("בני, בני, יקירי, בוא הנה") נכנסו לשיר משום שביטוי זה נאמר למחמוד רבות על ידי אביו כשהיה קטן. בחירתו לייצג את איטליה באירוויזיון עוררה תגובות מעורבות בקרב חלקים מסוימים בציבור האיטלקי בשל מילים בערבית המופיעות בשירו ובשל מוצאו המוסלמי. לכן, בעקבות זכייתו, היו שהביעו סלידה מבחירת השיר כזוכה בפסטיבל סן רמו.

ב-22 בפברואר 2019 הוציא מחמוד לאור את Gioventù bruciata מחדש, בפורמט אלבום אולפן באורך מלא. הוא הגיע למקום הראשון במצעד האלבומים האיטלקי של FIMI.<ref></ref> באפריל 2019 השתתף בסינגל של צ'ארלי צ'ארלס ודרדאסט, "Calipso".<ref></ref> ב-18 במאי התחרה באירוויזיון 2019, שנערך בתל אביב-יפו, עם השיר "Soldi". הוא סיים את התחרות במקום השני, והפסיד לדאנקן לורנס ההולנדי עם "Arcade".<ref></ref><ref></ref>

=== 2020 Ghettolimpo, החזרה לפסטיבל סן רמו ואירוויזיון 2022 ===
בשנת 2020 הוציא יחד עם הזמר מסימו פריקולו את השיר "Moonlight popolare".<ref></ref>

ב-11 ביוני 2021 פורסם אלבומו השני של מחמוד, Ghettolimpo.<ref name=":0"></ref> ליציאתו קדמו חמישה סינגלים: "Rapide", "Dorado" (בהשתתפות הראפר האיטלקי ספרה אבאסטה והזמר הקולומביאני פאיד), "Inuyasha", "Zero" (נכלל גם בפסקול הסדרה "Zero" מבית היוצר של נטפליקס) ו-"Klan".

מחמוד שב להתחרות בשנת 2022 בפסטיבל סן רמו עם השיר "Brividi", בהשתתפות הזמר בלאנקו. הצמד זכה בקדם, ונבחר לייצג את איטליה באירוויזיון 2022, שהתקיים בעיר טורינו.<ref></ref><ref></ref> ב-19 בפברואר 2022 הגיע השיר למקום ה-15 במצעד הבילבורד גלובל 200.<ref></ref> עם תום הקראת התוצאות מוקם הצמד במקום השישי בטבלת הגמר של האירוויזיון עם 268 נקודות.<ref></ref>

באירוויזיון 2023 ביצע את השיר "Imagine" של ג'ון לנון.

בשנת 2024 חזר מחמוד לפסטיבל סן רמו עם השיר "Tuta gold". הוא הגיע בערב הגמר למקום השישי, ולא נבחר לייצג את באירוויזיון 2024, שהתקיים במאלמה שבשוודיה. ב-16 בפברואר 2024 הוציא את אלבום האולפן השלישי שלו, Nei letti degli altri.

== תדמית ציבורית ==
מחמוד בהופעה חיה
מחמוד מבוטא כ-"my mood" (מצב הרוח שלי).<ref name="Cosmopolitan 2021-04-24"></ref> הוא אינו דובר ערבית, חרף מוצאו המצרי של אביו, אך שולט בשפת הסרדו.<ref name="unionesarda" /> לאחר ניצחונו בפסטיבל סן רמו לשנת 2019 ובחירתו לייצוג איטליה באירוויזיון ביקר המשנה לראש ממשלת איטליה, מתאו סלביני, שידוע בדעותיו שמתנגדות למהגרים, את אנשי הפקת האירוע וטען כי הם התערבו בהליך ההצבעה.<ref name="euronews"></ref>

מחמוד סולד מלהיות מוגדר על פי לאום או נטייתו המינית. הוא טוען כי ההכרזה על אדם כהומוסקסואל אינה מובילה לשום מקום: .<ref name="vanityfair"></ref> כאשר דיבר על הצעת החוק שמתנגדת לפשעי שנאה הומופוביים וטרנספוביים הצהיר כי הוא חווה אלימות על רקע נטייתו המינית במהלך לימודיו.<ref></ref> לפי כלי התקשורת באיטליה, מחמוד ממאן להצהיר על נטייתו המינית.<ref></ref> הוא מגדיר את עצמו כנוצרי, על אף שאינו מסכים עם הקביעה התורנית על פיה מעשים הומוסקסואליים נחשבים כ"חטאים חמורים".<ref></ref>

== דיסקוגרפיה ==
=== אלבומי אולפן ===
* 2019: Gioventù bruciata
* 2021: Ghettolimpo
* 2024: Nei letti degli altri

== קישורים חיצוניים ==

== הערות שוליים ==

קטגוריה:זמרים איטלקים
קטגוריה:משתתפי אירוויזיון 2019
קטגוריה:משתתפי אירוויזיון 2022
קטגוריה:נציגי איטליה באירוויזיון
קטגוריה:משתתפי אקס פקטור (איטליה)
קטגוריה:פורבס 30Under30
קטגוריה:איטלקים שנולדו ב-1992